laion/Wikipedia-Exotic huggingface dataset:
უილიამ უისტონი

უილიამ უისტონი (ინგლ. William Whiston; დ. 9 დეკემბერი 1667 წელი — გ. 22 აგვისტო 1752 წელი) — ინგლისელი მეცნიერი-ენციკლოპედისტი, ისტორიკოსი, მათემატიკოსი, თეოლოგი. დაასრულა კემბრიჯის უნივერსიტეტის კლერ კოლეჯი (1690 წელს გახდა ბაკალავრი, 1695 წელს - მაგისტრი). 1696 წელს გამოაქვეყნდა წიგნი «დედამიწის ახალი თეორია მისი შექმნის დღიდან…» (ინგლ. A New Theory of the Earth from its Original...), რომელშიც გამოთქვა იმის ვარაუდი, რომ დედამიწა კომეტური წარმოშობისა იყო და რომ დიდი წარღვნა განპირობებული იყო დედამიწის წყლიანი კომეტის კუდში გასვლით. 1701 წელს დაიკავა ისააკ ნიუტონის ასისტენტის პოსტი კემბრიჯში, ხოლო ორი წლის შემდეგ გახდა მისი პროფესორი. 1710 წელს უინსტონმა დაკარგა თავისი პოსტი არიანელობის დოგმატების გაზიარების გამო. უისტონს ეკუთვნის რამდენიმე სერიოზული თარგმანიც, უპირველეს ყოვლისა იოსებ ფლავიუსის «ებრაული სიძველეები». ლუკასიელი პროფესორები მათემატიკაში არიანელობა ისააკ ნიუტონი კატასტროფების თეორია Farrell, Maureen (1981). William Whiston. New York: Arno Press.  Force, James E. (2002). William Whiston: Honest Newtonian. Cambridge: Cambridge University Press.  უილიამ უისტონი — ნამუშევრები პროექტ „გუტენბერგზე“ უილიამ უისტონი — ნამუშევრები საიტზე Internet Archive უილიამ უისტონი — ნამუშევრები საიტზე LibriVox (უფასო აუდიო წიგნები) უიტსონის შეხედულებები ბიბლიური წინასწარმეტყველებების შესახებ დაარქივებული 2013-04-25 საიტზე Wayback Machine. უილიამ უისტონის პორტრეტების კოლექცია — National Portrait Gallery Primitive New Testament "William Whiston, The Universal Deluge, and a Terrible Specracle" by Roomet Jakapi Collection of Authentick Records by Whiston at the Newton Project დაარქივებული 2006-10-04 საიტზე Wayback Machine. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 MacTutor History of Mathematics archive — 1994. <a href="https://wikidata.org/wiki/Track:Q547473"></a> ↑ 3.0 3.1 Encyclopædia Britannica <a href="https://wikidata.org/wiki/Track:Q5375741"></a> ↑ 4.0 4.1 SNAC — 2010. <a href="https://wikidata.org/wiki/Track:Q29861311"></a> ↑ 5.0 5.1 Mathematics Genealogy Project — 1997. <a href="https://wikidata.org/wiki/Track:Q829984"></a>
მაცილი

მაცილი — ქართულ მითოლოგიაში ბოროტი სულები საიქიოდან. აშინებენ მგზავრებს და მონადირეებს, ააცდენენ მათ სწორი გზიდან, კლავენ ბავშვებს, აჯადოებენ ადამიანებს და საქონელს. მაცილებს მოსდევს კოპალა, რომელიც მათ კეტით და მშვილდ-ისრით კლავს. მაცილთა დედა ზოგჯერ დევების დედად მოიხსენიება; მას ეძღვნება სალოცავი სოფელ როშკაში, სადაც ქალები მსხვერპლად სწირავენ ცხოველებს.
ბლეკ-ბენკსიის ჩანჩქერი

ბლეკ-ბენკსიის ჩანჩქერი (ინგლ. Black Banksia Falls) — ჩანჩქერი სამხრეთ ავსტრალიაში, ახალი სამხრეთი უელსის შტატში. მოქცეულია კანანგრა-ბოიდის ეროვნულ პარკში. ბლეკ-ბენკსიის ჩანჩქერის სიახლოვეს მდებარეობს ტასმანიის ზღვა, ხოლო 110 კილომეტრში — შტატის ადმინისტრაციული ცენტრი სიდნეი. ავსტრალიის ჩანჩქერების სია ბლექ-ბენკსის ჩანჩქერი დაარქივებული 2011-06-04 საიტზე Wayback Machine.
ბოუნდარის ჩანჩქერი

ბოუნდარის ჩანჩქერი (ინგლ. Boundary Falls) — ჩანჩქერი სამხრეთ ავსტრალიაში, ახალი სამხრეთი უელსის შტატში. მოქცეულია გიბრალტარის ეროვნული პარკში. ბოუნდარის ჩანჩქერის სიახლოვეს მდებარეობს ტასმანიის ზღვა. ამავე სახელწოდების ჩანჩქერი არსებობს კანადაშიც. ავსტრალიის ჩანჩქერების სია
კარინგტონის ჩანჩქერი

კარინგტონის ჩანჩქერი (ინგლ. Carrington Falls) — ჩანჩქერი სამხრეთ ავსტრალიაში, ახალი სამხრეთი უელსის შტატში. მდებარეობს ბუდეროს ეროვნულ პარკში. წარმოიქმნება მდინარე კანგაროზე. კარინგტონის ჩანჩქერის სიახლოვეს მდებარეობს ტასმანიის ზღვა, ხოლო 98 კილომეტრში — შტატის ადმინისტრაციული ცენტრი სიდნეი. ავსტრალიის ჩანჩქერების სია
დორიგო

დორიგო (ინგლ. Dorrigo) — ქალაქი სამხრეთ ავსტრალიაში, ახალი სამხრეთი უელსის შტატში. პატარა ქალაქია, 2011 წლის აღწერის მონაცემებით დორიგოს მოსახლეობა შეადგენს 1072 ადამიანს. შტატის ადმინისტრაციულ ცენტრ სიდნეიდან დაშორებულია 580 კილომეტრით. ქალაქის უმაღლესი წერტილის სიმაღლეა 731 მეტრი. ჩანჩქერი დორიგო 1,2 კილომეტრითაა დაშორებული ქალაქ დორიგოს, წყალვარდნილი პატარა სიმაღლისაა. მის სიახლოვეს მდებარეობს ტასმანიის ზღვა. დორიგო დაარქივებული 2009-07-25 საიტზე Wayback Machine. (ინგლისური) Muzeum kolei დაარქივებული 2009-10-30 საიტზე Wayback Machine. (ინგლისური) Gondwana Rainforests (ინგლისური) ↑ მოსახლეობის აღწერა (2011 წელი). დაარქივებულია ორიგინალიდან — 2015-09-24. ციტირების თარიღი: 2015-02-25. ↑ Basic Climatological Station Metadata
ებორის ჩანჩქერი

ებორის ჩანჩქერი (ინგლ. Ebor Falls) — ჩანჩქერი სამხრეთ ავსტრალიაში, ახალი სამხრეთი უელსის შტატში. სიმაღლე 115 მ. მდებარეობს მდინარე ფავკესის ეროვნულ პარკში. აქვს 2 ვარდნილი. წარმოიქმნება მდინარე ფავკესზე. 2008 წელს ებორის ჩანჩქერს 80,000 ტურისტი ესტუმრა. აღმოაჩინეს 1895 წელს. მის სიახლოვეს მდებარეობს ტასმანიის ზღვა, ხოლო 400 კილომეტრში — შტატის ადმინისტრაციული ცენტრი სიდნეი. ავსტრალიის ჩანჩქერების სია
ტასმანიის ზღვა

ტასმანიის ზღვა (ინგლ. Tasman Sea) — ზღვა ავსტრალიასა და ახალ ზელანდიას შორის, გადაჭიმულია 2000 კმ-ზე. მაქსიმალური სიღრმეა 5200 მეტრი. იგი მდებარეობს წყნარი ოკეანის სამხრეთ-დასავლეთ ნაწილში. ზღვა ატარებს ჰოლანდიელი მეზღვაურის, აბელ ტასმანის სახელს, პირველი ევროპელი, რომელმაც ტასმანიასა და ახალ ზელანდიას მიაღწია. 1770-იან წლებში ტასმანიის ზღვა დაწვრილებით შეისწავლა ინგლისელმა მოგზაურმა ჯეიმზ კუკმა. ტასმანიის ზღვა — სტატია ენციკლოპედია ბრიტანიკიდან (ინგლისური)
ელენბოროს ჩანჩქერი

ელენბოროს ჩანჩქერი (ინგლ. Ellenborough Falls) — ჩანჩქერი სამხრეთ ავსტრალიაში, ახალი სამხრეთი უელსის შტატში. სიმაღლე 160 მ. მდებარეობს ტაპინ ტოფსის ეროვნული პარკში. აქვს 1 ვარდნილი. წარმოიქმნება მდინარე ელენბოროზე. სიახლოვეს მდებარეობს ტასმანიის ზღვა, ხოლო 270 კილომეტრში — შტატის ადმინისტრაციული ცენტრი სიდნეი. ავსტრალიის ჩანჩქერების სია
ფიცროის ჩანჩქერი

ფიცროის ჩანჩქერი (ინგლ. Fitzroy Falls) — ჩანჩქერი სამხრეთ ავსტრალიაში, ახალი სამხრეთი უელსის შტატში. მისი სიმაღლე შეადგენს 81 მეტრს. მდებარეობს მორტონის ეროვნულ პარკში. ფიცროის ჩანჩქერი აღმოაჩინეს 1800 წელს. სიახლოვეს მდებარეობს ტასმანიის ზღვა, ხოლო 108 კილომეტრში — შტატის ადმინისტრაციული ცენტრი სიდნეი. ავსტრალიის ჩანჩქერების სია Cartographic and photographic resources Fitzroy Falls Visitor Centre economic report დაარქივებული 2017-08-13 საიტზე Wayback Machine.
სეპუკუ

სეპუკუ (იაპ. 切腹, „მუცლის-ჭრა“) — იაპონური თვითმკვლელობის რიტუალია მუცლის გამოფატვრით. ასევე ცნობილია ტერმინით ჰარაკირი (腹切り) და იწერება სეპუკუს შებრუნებული კანჯით. ჰარაკირი იაპონურში უფრო სასაუბრო და ვულგარულ ფორმად ითვლება. სეპუკუს მეშვეობით თვითმკვლელობის პრაქტიკა ბატონის (იერარქიით მაღლა მდგომის) თანდასწრებით ცნობილია, როგორც ოიბარა (追腹 ან 追い腹); რიტუალი იგივეა. სეპუკუ აღმოცენდა შუა საუკუნეებში სამურაებს შორის შინაბრძოლების დროს. ამ ფორმით თვითმკვლელობას მიმართავდნენ დამარცხებული ფეოდალები, რომლებიც სიკვდილს ამჯობინებდნენ ტყვეობას. დროთა განმავლობაში სეპუკუ ჩვეულებად იქცა. განარჩევდნენ ორი სახეობის ჰარაკირს: იძულებითს და ნებაყოფლობითს. იძულებითი 1500-იანი წლებიდან ითვლებოდა სამურაების პრივილეგიად, რაც ჯალათის ხელით დასჯის აცილების საშუალება იყო. ასეთ დროს დამნაშავეს დათქმულ დროსა და ადგილზე, მოხელეების თანდასწრებით უნდა შეესრულებინა რიტუალი. ოდა ნობუნაგა (1534–1582) ანამი კორეჩიკა (1887–1945) იუკიო მიშიმა (1925–1970) კამიკაძე ვიკისაწყობში არის გვერდი თემაზე: სეპუკუ ქართული საბჭოთა ენციკლოპედია, ტ. 11, თბ., 1987. — გვ. 601. Yamamoto Tsunetomo (1979). Hagakure: The Book of the Samurai. Charles E. Tuttle. ISBN 1-84483-594-4.  Seward, Jack (1968). Hara-Kiri: Japanese Ritual Suicide. Charles E. Tuttle. ISBN 0-8048-0231-9.
არაფურის ზღვა

არაფურის ზღვა მდებარეობს წყნარი ოკეანის დასავლეთით, ავსტრალიასა და ახალ გვინეას შორის. ზღვას ესაზღვრება ტორესის სრუტე და მარჯნის ზღვა — აღმოსავლეთით, კარპენტარიის ყურე სამხრეთით, ტიმორის ზღვა — დასავლეთით, ბანდისა და სერამის ზღვები — ჩრდილო-დასავლეთით. მისი სიგრძე 1290 კმ-ია, ხოლო სიგანე — 560 მ. ზღვის სიღრმე ძირითადად 50–80 მეტრია და დასავლეთისკენ იზრდება.
კანანგრის ჩანჩქერი

კანანგრის ჩანჩქერი (ინგლ. Kanangra Falls) — ჩანჩქერი სამხრეთ ავსტრალიაში, ახალი სამხრეთი უელსის შტატში. მისი სიმაღლე შეადგენს 225 მეტრს. მდებარეობს კანანგრა-ბოიდის ეროვნული პარკში. კანანგრის ჩანჩქერის სიახლოვეს მდებარეობს ტასმანიის ზღვა, ხოლო 116 კილომეტრში — შტატის ადმინისტრაციული ცენტრი სიდნეი. ავსტრალიის ჩანჩქერების სია
ტიმორის ზღვა

ტიმორის ზღვა მდებარეობს კუნძულ ტიმორის ჩრდილოეთით. მას ესაზღვრება არაფურის ზღვა აღმოსავლეთით, სამხრეთით ავსტრალია, ხოლო დასავლეთით ინდოეთის ოკეანე. ზღვა მოიცავს რიფებს, დაუსახლებელ კუნძულებსა და ნახშირწყალბადის მნიშვნელოვანი მარაგებს. ზღვა ემიჯნება ავსტრალიის ჩრდილოეთ სანაპიროს, კერძოდ იოსეფ ბონაპარტისა და ვან-დიმენის ყურეებს. ავსტრალიის ქალაქებიდან, მხოლოდ დარვინი ესაზღვრება ტიმორის ზღვას. ზღვის სიგანეა დაახლოებით 480 კმ სიგანის და მოიცავს 610,000 კმ²-ს. Khamsi, Kathryn (2005). "A Settlement to the Timor Sea Dispute?" დაარქივებული 2006-05-04 საიტზე Wayback Machine. . Harvard Asia Quarterly 9 (1) 6-23. East Timor is protective of oil, gas industry
ავსტრალიის, ახალი ზელანდიისა და აშშ-ის დაცვის ხელშეკრულება

ავსტრალიის, ახალი ზელანდიისა და აშშ-ის დაცვის ხელშეკრულება (ინგლისური აბრეავიატურა ANZUS) არის სამხედრო ალიანსი, რომელიც აკისრებს ავსტრალიასა და ახალ ზელანდიას, და განცალკევებით, ავსტრალიასა და აშშ-ს, რომ ითანამშრომლონ წყნარი ოკეანის ზონის დასაცავად. ხელშეკრულება დაიდო სან ფრანცისკოში, 1951 წლის 1 სექტემბერს და ძალაში შევიდა 1952 წლის 29 აპრილს. ANZUS classroom activities (NZHistory.net.nz) დაარქივებული 2007-09-29 საიტზე Wayback Machine. Disarmament and Security Centre, New Zealand Peace Foundation Text of the ANZUS Treaty Will New Zealand ever rejoin ANZUS? დაარქივებული 2004-12-26 საიტზე Wayback Machine. ADST oral histories on Breakdown of ANZUS Treaty
ტინ-მინის ჩანჩქერი

ტინ-მინის ჩანჩქერი (ინგლ. Tin Mine Falls) — ჩანჩქერი სამხრეთ ავსტრალიაში, ახალი სამხრეთი უელსის შტატში. მდებარეობს კოსციუშკოს ეროვნული პარკში. ტინ-მინის ჩანჩქერის სიახლოვეს მდებარეობს ტასმანიის ზღვა, ხოლო 377 კილომეტრში — შტატის ადმინისტრაციული ცენტრი სიდნეი. ავსტრალიის ჩანჩქერების სია კოსციუშკოს ეროვნული პარკი
ამირან ამირანაშვილი

ამირან ამირანაშვილი (დ. 19 მაისი, 1955, ბათუმი) — ქართველი მსახიობი. 1976 წელს დაამთავრა შოთა რუსთაველის სახელობის საქართველოს სახელმწიფო თეატრალური ინსტიტუტი (სამსახიობო ჯგუფი კოტე სურმავას ხელმძღვანელობით). არის მიხეილ თუმანიშვილის სახელობის კინომსახიობთა თეატრის ერთ-ერთი დამაარსებელი. ამ თეატრის სცენაზე, 1975–1993 წლებში, მან არაერთი მნიშვნელოვანი როლი შეასრულა მიხეილ თუმანიშვილის, ნუგზარ ბაგრატიონ-გრუზინსკისა და ცოტნე ნაკაშიძის დადგმებში: მოლიერი, „დონ ჟუანი“ (1981–1990); აქვსენტი ცაგარელი, „ჭკუისა მჭირს“ (1990); დავით კლდიაშვილი, „დარისპანის გასაჭირი“(1991); უილიამ შექსპირი, „ზაფხულის ღამის სიზმარი“ (1992) და სხვა. 1990-იანი წლების დასაწყისში ამირან ამირანაშვილი საფრანგეთში გაემგზავრა პიტერ ბრუკის მიწვევით, სადაც 10 წლის განმავლობაში, 1993–2002 წლებში მუშაობდა სხვადასხვა თეატრში: ბრეტანის ნაციონალური თეატრი (ქ. რენი), სარა ბერნარის თეატრი (პარიზი), შაიოს თეატრი (პარიზი), კომედი დე ჟენევი (შვეიცარია), კლებერ მელო–ლოზანა (შვეიცარია), ბრიუსელის ნაციონალური თეატრი (ბელგია). ითამაშა სპექტაკლებში: რევაზ გაბრიაძე, „ქუთაისი“ (1994); ჰაინრიხ მიულერი, „ფილოქტეტი“ (1995); ფრანც კაფკა, „გამოსასწორებელ კოლონიაში“ (1997); ნიკოლოზ გოგოლი „რევიზორი“ (1998); ვოლიერ დრომესკო, „ბარაკი“ (2000); უილიამ შექსპირი, „ოტელო" (2002). მსახიობის ცხოვრების შემდგომი ეტაპი უკავშირდება რუსთაველის თეატრს. რობერტ სტურუასთან ერთად იმუშავა პოცოს როლზე სპექტაკლში „გოდოს მოლოდინში“ (2003). მარჯანიშვილის თეატრშიც იყო დაკავებული გიზო ჟორდანიასთან სპექტაკლში „ძალად ექიმი“. პარალელურად მოღვაწეობდა კინოში. მონაწილეობა აქვს მიღებული ფილმებში: „მშვენიერი კოსტუმი“ (1973); „ბეღურების გადაფრენა“ (1976); „სიყვარული ყველას უნდა“ (1978); „ძმა“ (1981); „მიიღეთ გამოწვევა სინიორებო“ (1982); „ინ ვინო ვერიტას“ (1999); ლანა ღოღობერიძის „დღეს ღამე უთენებია“ (1983); თენგიზ აბულაძის „მონანიება“ (1983); გიორგი შენგელაიას „ხარება და გოგია“ (1987); რეზო ჩხეიძის „ცხოვრება დონ კიხოტისა და სანჩოსი“ (1989); ოთარ იოსელიანის „მშვიდობით მშობლიურო მიწავ“ (1999), „ორშაბათი დილა“, (2002); „ყაჩაღები თავი VII" (1996), „შანტრაპა“ (2010) და სხვა. 2010 წელს ამირანაშვილი კვლავ დაუბრუნდა თუმანიშვილის თეატრს. ამჯერად როგორც რეჟისორი, პროექტით, რომელიც გულისხმობდა ე. წ. „ვორქშოფს" ახალგაზრდა მსახიობებთან, რომლის საბოლოო შედეგი იქნებოდა დასრულებული სპექტაკლი — უილიამ შექსპირის „ჰამლეტი“. მან შეკრიბა 13 ახალგაზრდა ენთუზიასტი მსახიობი და მათთან შვიდი თვე ეტიუდებსა თუ სავარჯიშოებზე იმუშავა. ოქტომბრის თვეში კი გაიმართა წარმატებული პრემიერა. ამირან ამირანაშვილი არის მადრიდის, ედინბურგის, პერთის, ადელაიდას, კარაკასის, ბოგოტას ფესტივალების ლაურეატი. დაჯილდოებულია პრიზით მამაკაცის როლის საუკეთესო შესრულებისათვის დანკერკის (საფრანგეთი) კინოფესტივალზე; ვენეციის კინოფესტივალის ჟიურის დიდი პრიზით (1996) ფილმისთვის „ყაჩაღები თავი VII“. ამირან ამირანაშვილი — საქართველოს ბიოგრაფიული ლექსიკონი
ვალენტინის ჩანჩქერი

ვალენტინის ჩანჩქერი (ინგლ. Valentine Falls) — ჩანჩქერი სამხრეთ ავსტრალიაში, ახალი სამხრეთი უელსის შტატში. მდებარეობს კოსციუშკოს ეროვნული პარკში. ვალენტინის ჩანჩქერის სიახლოვეს მდებარეობს ტასმანიის ზღვა, ხოლო 300 კილომეტრში — შტატის ადმინისტრაციული ცენტრი სიდნეი. ავსტრალიის ჩანჩქერების სია კოსციუშკოს ეროვნული პარკი
უენტუორთის ჩანჩქერი

უენტუორთის ჩანჩქერი (ინგლ. Wentworth Falls) — ჩანჩქერი სამხრეთ ავსტრალიაში, ახალი სამხრეთი უელსის შტატში. სიმაღლე 187 მ. მდებარეობს უენტუორთის ჩანჩქერის ეროვნული პარკში. უენტუორთის ჩანჩქერის სიახლოვეს მდებარეობს ტასმანიის ზღვა, ხოლო 78 კილომეტრში — შტატის ადმინისტრაციული ცენტრი სიდნეი. ავსტრალიის ჩანჩქერების სია
ედითის ჩანჩქერი

ედითის ჩანჩქერი (ინგლ. Edith Falls) — ჩანჩქერი ჩრდილოეთ ავსტრალიაში, ჩრდილოეთ ტერიტორიის შტატში. მდებარეობს ნიტმილუკის ეროვნულ პარკში. ჩანჩქერი წარმოიქმნება მდინარე ედითზე. ედითის ჩანჩქერიდან 255 კილომეტრში მდებარეობს ინდოეთის ოკეანე, ხოლო 264 კილომეტრში — შტატის ადმინისტრაციული ცენტრი დარვინი. ავსტრალიის ჩანჩქერების სია
აკაკი წერეთლის მოგზაურობა რაჭა-ლეჩხუმში

ქართველი მგოსნის აკაკი წერეთლის მოგზაურობა რაჭა-ლეჩხუმში 21 ივლისიდან 2 აგვისტომდე 1912 წელს, შემოკლებით „აკაკის მოგზაურობა“ — 1912 წლის ფილმი, გადაღებული რეჟისორ ვასილ ამაშუკელის მიერ. იყო პირველი ქართული სრულმეტრაჟიანი ფილმი. ფილმის გადაღების ინიციატივა ეკუთვნოდათ პედაგოგ სამსონ დათეშიძეს და ჟურნალისტ ლადო ბზვანელს. მათ ამ ინიციატივით ტიხონ ასათიანს, რომელიც ქუთაისის კინოთეატრის ერთ-ერთი მფლობელი იყო, 1912 წლის ივლისში მიმართეს, მოგზაურობის დაწყებიდან რამდენიმე დღით ადრე. ასათიანმა გამომიძახა და მკითხა - ვიკისრებ თუ არა ასეთ საპასუხისმგებლო საქმის ხელის მოკიდებას. მე სიხარულით დავთანხმდი, გავიფიქრე: „რა ბედნიერება მეწვია ჩვენს საქართველოში გადავიღებ ისეთ სურათს, სადაც ჩვენი დიდი მგოსანი იქნება აღბეჭდილი“, - წერს ვასილ ამაშუკელი, რომელიც იმ დროისათვის ტიხონ ასათიანთან მუშაობდა. ვასილ ამაშუკელი იყო ამ ნამუშევრის რეჟისორიც, ოპერატორიცა და მემონტაჟეც. მან აკაკის მოგზაურობის გადაღებისას 1600 მეტრამდე კინოფირი დახარჯა. მოგზაურობის შემდეგ მან ფირი სოფიო ივანიცკაიას ლაბორატორიაში ჩააბარა გასამჟღავნებლად. ეს პროცედურა შეასრულა ივანიცკაიას თანამშრომელმა ალექსანდრე დიღმელოვმა მალე ამაშუკელს გადაუგზავნეს გამჟღავნებული კინომასალა. მონტაჟის შემდეგ კინოფირი 1600-დან 1200 მეტრი დარჩა. ფილმის პრემიერა 1912 წლის 20 სექტემბერს ქუთაისში, კინოთეატრ „რადიუმში“ გაიმართა. პრემიერას დაესწრო დიდძალი ხალხი და მათ შორის აკაკი წერეთელიც, რომელიც კმაყოფილი დარჩენილა მაყურებლის სიმრავლით. ფილმის ჩვენება ერთი კვირის განმავლობაში ანშლაგით მიმდინარეობდა და კომერციულად მომგებიანიც აღმოჩნდა. მან კინოთეატრის მფლობელებს რამდენიმე ათასი მანეთის მოგება მოუტანა. მოგვიანებით „აკაკის მოგზაურობა“ აჩვენეს თბილისში, ჭიათურაში, ბათუმში, ფოთში, ზუგდიდში, პეტერბურგში, ბაქოში, სტამბოლში, ხარბინში. ფილმს მაღალ შეფასებას აძლევდა ფრანგი კინომცოდნე ჟორჟ სადული, რომელიც წერდა: „რამდენადაც ვიცი, 1912 წლამდე, არც ერთ ქვეყანაში, არც ერთი სრულმეტრაჟიანი დოკუმენტური ფილმი არც ერთი ცნობილი პიროვნებისადმი არ მიუძღვნიათ“. ფირის ორიგინალი დაცულია გიორგი ლეონიძის სახელობის ქართული ლიტერატურის მუზეუმში, საქართველოს ეროვნულ არქივში კი 1954 წელს გადაღებული ასლი ინახება. კინორეჟისორ ნანა ჯანელიძის, კინომცოდნეების: მარინა კერესელიძისა და ნინო ნატროშვილის ინიციატივით 2010 წელს დასრულდა ფილმის აღდგენა და მისთვის სპეციალურად კომპოზიტორმა მიშა მდინარაძემ მუსიკა შექმნა. აღდგენილი კინოფილმის აღდგენილი ციფრული ასლი, პოზიტივი და ნეგატივი იმავე წელს საქართველოს ეროვნულ არქივს შესანახად გადაეცა. მახარაძე ი., „დიადი მუნჯი“ — ბაკურ სულაკაურის გამომცემლობა, თბილისი, 2014 ISBN 978-9941-23-104-9 ვიკისაწყობში არის გვერდი თემაზე: აკაკი წერეთლის მოგზაურობა რაჭა-ლეჩხუმში აკაკი წერეთლის მოგზაურობა რაჭა-ლეჩხუმში დაარქივებული 2010-09-23 საიტზე Wayback Machine. , ეროვნული ფილმოგრაფია. „აკაკის მოგზაურობა რაჭა ლეჩხუმში“ - საიუბილეო ჩვენება დაარქივებული 2016-03-22 საიტზე Wayback Machine. , საქართველოს ეროვნული არქივი.
პეპუ მეუნარგია

პეპუ მეუნარგია (დ. უცნობია ― გ. 1851, სოფ.ცაიში, ახლანდელი ზუგდიდის რაიონი) — ქართველი ოქრომჭედელი. ძველი ქართული ჭედური ხელოვნების უკანასკნელი წარმომადგენელი. მიიღო თუ არა სპეციალური განათლება, არ არის ცნობილი. 1839 წელს იგი მეფის მთავრობამ ოქრომჭედლობის დარგში განსაკუთრებული დამსახურებისათვის მედლით დააჯილდოვა. ქართული ჭედური ხელოვნების ტრადიციებზე დაყრდნობით შექმნა თავისი დროისათვის მნიშვნელოვანი ჭედური ძეგლები. მეუნარგიას ნამუშევრებიდან ცნობილია მის მიერ ხელმოწერილი მარტვილის მაცხოვრის დიდი ჭედური ხატი და სოფ. აიას წმ. გიორგის შედარებით პატარა ხატი. გარდა ამისა, მეუნარგიას აკუთვნებენ წალენჯიხის, ცაიშის (1843) ჭედურ ხატებს, რომელზეც გამოსახულია ღვთისმშობელი ყრმა იესოთი. აგრეთვე სოფ.ორბელის მიქაელ და გაბრიელ მთავარანგელოზთა ხატს (1837). ამ ნამუშევრებს გარდა, ცაიშის ეკლესიაში ინახებოდა მეუნარგიას ხელმოწერილი ჯვარი და 2 სამწერობელი. ყველაზე მნიშვნელოვანია მარტვილის მაცხოვრის ხატი (ინახება საქართველოს ხელოვნების მუზეუმში), რომელიც მეუნარგიას 1849 წელს შეუქმნია. ხატზე მოცემულ ფიგურათა პროპორციები მძიმეა, შედარებით მსუბუქად და ლამაზადაა დამუშავებყლი სამოსლის ნაოჭები. ხატს ეტყობა გამოცდილი ოსტატის ხელი. ქარუმიძე ნ., ქსე, ტ. 6, გვ. 621-622, თბ., 1983
ფლორენსის ჩანჩქერი

ფლორენსის ჩანჩქერი (ინგლ. Florence Falls) — ჩანჩქერი ჩრდილოეთ ავსტრალიაში, ჩრდილოეთ ტერიტორიის შტატში. მდებარეობს ლიტჩფილდის ეროვნული პარკში. ფლორენსის ჩანჩქერიდან 53 კილომეტრში მდებარეობს ინდოეთის ოკეანე, ხოლო 80 კილომეტრში — შტატის ადმინისტრაციული ცენტრი დარვინი. ავსტრალიის ჩანჩქერების სია
ჯიმ-ჯიმის ჩანჩქერი

ჯიმ-ჯიმის ჩანჩქერი (ინგლ. Jim Jim Falls) — ჩანჩქერი ჩრდილოეთ ავსტრალიაში, ჩრდილოეთ ტერიტორიის შტატში. ჩანჩქერის სიმაღლე შეადგენს 259 მეტრს და მას გააჩნია ერთი ვარდნილი. მდებარეობს კაკადუს ეროვნული პარკში, არნემ-ლენდის ტერიტორიაზე. ჯიმ-ჯიმის ჩანჩქერიდან 117 კილომეტრში მდებარეობს არაფურის ზღვა, ხოლო 232 კილომეტრში — შტატის ადმინისტრაციული ცენტრი დარვინი. ავსტრალიის ჩანჩქერების სია კაკადუს ეროვნული პარკი Tourist Information კაკადუს ეროვნული პარკი დაარქივებული 2009-05-25 საიტზე Wayback Machine. Google Map დაარქივებული 2008-05-16 საიტზე Wayback Machine. Map of Kakadu National Park with major camp sites
ჯაინერა

ჯაინერა (ინგლ. Tjaynera Falls) — ჩანჩქერი ჩრდილოეთ ავსტრალიაში, ჩრდილოეთ ტერიტორიის შტატში. მდებარეობს ლიტჩფილდის ეროვნული პარკში. ჯაინერის ჩანჩქერიდან 47 კილომეტრში მდებარეობს ინდოეთის ოკეანე, ხოლო 90 კილომეტრში — შტატის ადმინისტრაციული ცენტრი დარვინი. ავსტრალიის ჩანჩქერების სია
მზეთუნახავი

მზეთუნახავი — ქართულ მითოლოგიაში და ფოლკლორში ოქროსთმიანი მშვენიერი ქალი, რომელიც სასწაულებრივად იბადება მცენარეებიდან. მზეთუნახავი ჩაკეტილია ცხრა მთას იქით მიუვალ ციხე-კოშკში; გმირმა, რომ მოიპოვოს იგი, უნდა შეასრულოს ურთულესი დავალება ან გამოიცნოს მისი გამოცანები. ხშირად მზეთუნახავი მოჯადოებულია და გადაქცეულია ირმად, მტრედად, გველად. მისი მომაჯადოებელი ბოროტი არსების განადგურების შემდეგ მზეთუნახავი, ჯადოსნური სიტყვის ან მოქმედების შედეგად, თავის პირვანდელ სახეს იბრუნებს. მზეთუნახავი კეთილია და გამჭრიახი. ჯადოსნური საგნების მეშვეობით იგი ეხმარება გმირს, რომელსაც მიჰყვება ცოლად.
სიურპრაიზ-კრიკი (ჩრდილოეთი ტერიტორია)

სიურპრაიზ-კრიკი (ინგლ. Surprise Creek Falls) — ჩანჩქერი ჩრდილოეთ ავსტრალიაში, ჩრდილოეთ ტერიტორიის შტატში. მდებარეობს ლიტჩფილდის ეროვნული პარკში. სიურპრაიზ-კრიკის ჩანჩქერიდან 53 კილომეტრში მდებარეობს ინდოეთის ოკეანე, ხოლო 103 კილომეტრში — შტატის ადმინისტრაციული ცენტრი დარვინი. ავსტრალიის ჩანჩქერების სია
ტოლმერის ჩანჩქერი

ტოლმერის ჩანჩქერი (ინგლ. Tolmer Falls) — ჩანჩქერი ჩრდილოეთ ავსტრალიაში, ჩრდილოეთ ტერიტორიის შტატში. მდებარეობს ლიტჩფილდის ეროვნული პარკში. ტოლმერის ჩანჩქერიდან 45 კილომეტრში მდებარეობს ინდოეთის ოკეანე, ხოლო 85 კილომეტრში — შტატის ადმინისტრაციული ცენტრი დარვინი. ავსტრალიის ჩანჩქერების სია
ღირსი თომა

ღირსი თომა — მართლმადიდებელი ეკლესიის წმინდანი, ხსენების დღე არის ძველი სტილით 10 დეკემბერი, ახალი სტილით - 23 დეკემბერი. ღირსი თომა ბითვინიაში დაიბადა. მან სიყრმიდანვე შეიყვარა მონაზვნური ცხოვრება და, როდესაც სრულწლოვანებას მიაღწია, მახლობელ მონასტერში ბერად შედგა. ნეტარი ერთი ღვთივსულიერი ბერის ხელმძღვანელობით მოღვაწეობდა, ცდილობდა, სრულიად მოეკვეთა საკუთარი ნება და სწრაფად წარემატებოდა სათნოებებში. გარდა ამისა, იგი წიგნიერებითა და წმინდა წერილის ღრმა ცოდნით გამოირჩეოდა. როდესაც ერთმა კეთილმსახურმა ბიზანტიელმა დიდებულმა მდინარე საღარისის ნაპირას მონასტერი დააარსა, საძმომ უკვე გამოცდილი ბერი - თომა ახალი სავანის წინამძღვრად აირჩია. ეშმაკის მანქანებით ბერთა საძმოში, გაურკვეველი მიზეზით, შფოთი ატყდა. თავმდაბალმა თომამ, რომელიც ყველაფერში საკუთარ თავს ადანაშაულებდა, მონასტერი დატოვა და უდაბნოში დამკვიდრდა. თანდათან წმინდა მოსაგრეს მიაშურეს ერისკაცებმა, რომელთაც სურდათ, მისი ხელმძღვანელობით შესდგომოდნენ ბერულ ღვაწლს, ასე წარმოიშვა მონასტერი, რომლის წინამძღვარიც ღირსი თომა გახდა. ბოროტმა ახალი განსაცდელი დაატეხა წმინდანს: კოღოების გუნდი, რომელიც გამუდმებით თავს ეხვეოდა წმინდანს, მოსვენებისა და ლოცვის საშუალებას არ აძლევდა. ამგვარმა უბედობამ სამ წელს გასტანა, მაგრამ თომა გამუდმებით მადლობდა უფალს და ცოდვათა მიტევებას ევედრებოდა. შემდეგ კოღოები გაქრნენ, მაგრამ გაჩნდნენ დიდი ბუზები, რომლებიც გამუდმებით კბენდნენ ღირს მამას. კიდევ სამი წლის შემდეგ ბუზებს გველების სიმრავლე შეენაცვლა. ერთხელ, საღვთო ლიტურგიის დროს, როდესაც მსახურება დასასრულს უახლოვდებოდა, საიდანღაც უზარმაზარი გველი გამოძვრა და ტაძრის კარებთან დაიგორგლა. წირვა რომ დამთავრდა, თომა სრული სამღვდელო შესამოსლით მიუახლოვდა ზღურბლს, სადაც ქვეწარმავალი იწვა და მიმართა: ამ სიტყვებზე გველი წმინდანის სამოსლის კიდეს კბილებით მოეჭიდა და ტაძრისგან მოშორებულ, ღრმა ორმოსკენ გაჰყვა წმინდანს. ნეტარის ლოცვით ქვემძრომი ორმოში ჩავარდა და გაუჩინარდა. მაშინ სხვა გველებიც, ამდენი წლის განმავლობაში მოსვენებას რომ არ აძლევდნენ ღვთის რჩეულს, გაწყდნენ. ამ დროიდან მოყოლებული ნეტარი თომა საცთურთაგან განთავისუფლდა და უფლისაგან კურნებისა და წინასწარმეტყველების ნიჭი მიემადლა. შეჭირვებული ადამიანები შორეული ადგილებიდან მიდიოდნენ მასთან შემწეობის სათხოვნელად. ერთხელ თომას სავანეში იმპერატორი ლეონ VI ბრძენი (886-912) ჩავიდა რჩევა-დარიგების მოსასმენად. წმინდა მამა სავანეში რომ არ დახვდა, თვითმპყრობელმა დესპანი გაგზავნა მასთან წერილით. ის-ის იყო ელჩი მამის სენაკს მიუახლოვდა, რომ ამ უკანასკნელმა მას უკვე საპასუხო ეპისტოლე მიაგება. წმინდა თომამ ღრმა მოხუცებულობამდე იცოცხლა და ხანმოკლე ავადმყოფობის შემდეგ სული უფალს შეჰვედრა. ღირსი თომა orthodoxy.ge-ზე „წმიდანთა ცხოვრება“, ტომი IV, თბილისი, 2003 წ.
ფილიპი (ედინბურგის ჰერცოგი)

ფილიპე ბერძენი, პრინცი ფილიპ მაუნტბატენი (ინგლ. Prince Philip Mountbatten, დ. 10 ივნისი, 1921, კორფუ, საბერძნეთი — გ. 9 აპრილი, 2021, უინძორის სასახლე, უინძორი, ინგლისი) — საბერძნეთისა და დანიის ყოფილი პრინცი, ედინბურგის ჰერცოგი (ინგლ. the Duke of Edinburgh), გაერთიანებული სამეფოს ყოფილი პრინც-კონსორტი (ოფიციალურად არ არის), ელისაბედ II-ის მეუღლე. იყო საბერძნეთის მეფის გეორგ I-ის შვილიშვილი. 1947 წელს იქორწინა დიდი ბრიტანეთისა და ჩრდილოეთ ირლანდიის გაერთიანებული სამეფოს პრინცესა ელისაბედზე და აღმოსავლეთის მართლმადიდებელი ეკლესიის აღმსარებლობა ანგლიკანური ეკლესიით შეცვალა. დედოფალ ელისაბედსა და ფილიპს ოთხი შვილი შეეძინათ — სამეფო ტახტის პირველი მემკვიდრე ჩარლზი (უელსის პრინცი), ანა (სამეფო პრინცესა), ენდრიუ (იორკის ჰერცოგი) და ედუარდი (უესექსის ერლი). გარდაიცვალა 2021 წლის 9 აპრილს, 99 წლის ასაკში. ედინბურგის ჰერცოგი ფილიპი 2021 წლის 17 აპრილს, უინძორის სასახლეში მდებარე წმიდა გიორგის სამლოცველოში დაკრძალეს. ცერემონიას, კოვიდ შეზღუდვების გამო მხოლოდ სამეფო ოჯახის 30 წევრი ესწრებოდა. Alexandra of Yugoslavia (1959). Prince Philip: A Family Portrait. London: Hodder and Stoughton. Boothroyd, Basil (1971). Prince Philip: An Informal Biography. New York: McCall. ISBN 0-841-50116-5 ↑ The official website of the Royal Family. www.royal.uk. 9 აპრილი, 2021.
ტუინის ჩანჩქერი (ჩრდილოეთი ტერიტორია)

ტუინის ჩანჩქერი (ინგლ. Twin Falls) — ჩანჩქერი ჩრდილოეთ ავსტრალიაში, ჩრდილოეთ ტერიტორიის შტატში. ჩანჩქერს გააჩნია ერთი ვარდნილი. მდებარეობს კაკადუს ეროვნული პარკში, არნემ-ლენდის ტერიტორიაზე. ტუინის ჩანჩქერიდან 120 კილომეტრში მდებარეობს არაფურის ზღვა, ხოლო 230 კილომეტრში — შტატის ადმინისტრაციული ცენტრი დარვინი. ავსტრალიის ჩანჩქერების სია კაკადუს ეროვნული პარკი ტუინის ჩანჩქერი (ინგლისური)